Cannot control urination | Health24
Ek vermoed ek het 'n probleem met my blaasfunksie. Ek is 42. Sodra ek 'n behoefte voel om te urineer is dit basies te laat. Ek neem nie baie vloeistof in nie (deels agv hierdie probleem) en ervaar dat indien ek meer as 1 glas vloeistof inneem binne 'n bestek van sê 2 ure, ek wil urineer. Ek wil dus tydig en ontydig urineer en as ek nie naby toilet fasiliteite is nie, het ek 'n probleem! Ek kan dit glad nie inhou indien ek 'n skielike behoefte kry om te urineer nie, wat gereeld gebeur! Ek kry net somtyds 'n geleidelike waarskuwing, en kan dan betyds by 'n toilet uitkom maar die meeste gevalle nie! Gelukkig werk ek in 'n kantoor omgewing en kan dan vinnig na die naaste toilet storm maar baie keer nie betyds nie, dan het ek 'n ongeluk! Dit word vir my 'n baie ongemaklike situasie. Wat staan my te doen? Is daar medikasie vir so iets of is een of ander operasie my voorland?
Groete en dankie vir u advies.
Andrea, dit mag wees dat jy 'n infeksie, 'n blaas sfinkter probleem of 'n "uitgesakte blaas" (tydens swangerskap seer gekry) het. Die behandeling hang af van die oorsaak, maar daar is gewoonlik 'n oplossing. Die beste sal wees om 'n uroloog te sien en dit uitgesorteer te kry. Sterkte.